
Anunț concurs pentru post contractual conform H.G. 1336/2022

A) Unitatea de Management a Proiectului, din cadrul Ministerului Culturii, cu sediul în București, Bd. Unirii nr. 22, organizează concurs pentru ocuparea următorului post contractual, cf. H.G. 1336/2022:
1. Nivelul postului: conducere
2. Denumirea postului: Șef serviciu POCIDIF - Manager de proiect, post vacant, perioadă determinată, normă întreagă (8 ore/zi, 40 de ore/săptămână). Activitatea se desfășoară în contextul unui proiect complex de transformare digitală (ePatrimoniu).
3. Gradul/Treapta profesională: -
4. Numărul de posturi: 1

B) Documente solicitate candidaților pentru întocmirea dosarelor de concurs conform art. 35 din H.G. 1336/2022:
1. formular de înscriere la concurs, conform modelului prevăzut în anexă;
2. copia actului de identitate sau orice alt document care atestă identitatea, potrivit legii, aflate în termen de valabilitate;
3. copia certificatului de căsătorie sau a altui document prin care s-a realizat schimbarea de nume, după caz;
4. copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
5. copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
6. certificat de cazier judiciar sau, după caz, extrasul de pe cazierul judiciar; certificatul de cazier judiciar poate fi înlocuit cu o declarație pe propria răspundere privind antecedentele penale, caz în care candidatul declarat admis la selecția dosarelor și care nu a solicitat expres la înscriere preluarea informațiilor direct de la autoritatea competentă are obligația de a completa dosarul de concurs cu originalul certificatului, anterior datei de susținere a probei scrise (art. 35 alin. (5) din H.G. nr. 1.336/2022);
7. adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului; adeverința conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății; pentru candidații cu dizabilități, în situația solicitării de adaptare rezonabilă, adeverința trebuie însoțită de copia certificatului de încadrare într-un grad de handicap, emis în condițiile legii;
8. curriculum vitae, model comun european, în limba română.
9. scrisoare de intenție (facultativ).
Dosarele de concurs se depun la sediul Ministerului Culturii, Unitatea de Management a Proiectului, Bd. Unirii nr. 22, sector 3, București, intrarea Aulă, etaj 5, sala 503, persoană de contact: Gina Pirontea, tel: 021.222.84.79 sau la e-mail: office@umpcultura.ro.
În situația în care candidații transmit dosarele de concurs prin Poșta Română, serviciul de curierat rapid, poșta electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la art. 35 alin. (1) lit. b)-e) din H.G. nr. 1.336/2022 (actul de identitate, certificatul de căsătorie/documentul de schimbare a numelui, documentele de studii și specializări, carnetul de muncă/adeverințele de vechime), în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise/practice, după caz, sub sancțiunea neemiterii actului administrativ de angajare. Documentele transmise prin poșta electronică sau prin platformele informatice se acceptă doar în format .pdf, cu volum de maximum 1 MB, în formă lizibilă, sub sancțiunea respingerii candidatului (art. 35 alin. (9) și (10) din H.G. nr. 1.336/2022).
C) Condițiile generale prevăzute de art. 15 din H.G. 1336/2022:
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare:
1. are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
2. cunoaște limba română, scris și vorbit;
3. are capacitate de muncă în conformitate cu prevederile Legii nr. 53/2003 -
Codul muncii, republicată, cu modificările și completările ulterioare;
4. are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
5. îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
6. nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
7. nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
D) Condiții specifice de participare la concurs:
TREBUIE SĂ REIASĂ ÎN CLAR DIN DOCUMENTELE DEPUSE LA DOSAR URMĂTOARELE:
Studii de specialitate/ experiență / vechime în muncă:
· Studii superioare de lungă durată sau studii în regim Bologna ciclul 1 și 2, absolvite cu diplomă
· Minimum 5 ani experienţă de lucru cu programe/proiecte cu finanțare externă 
· Minimum 3 ani de experiență în gestionarea și medierea relațiilor cu organisme finanțatoare internaționale
· Minimum 1 an de experiență în coordonarea de echipe implicate în proiecte/programe culturale
Cunoștințe de operare/programare pe calculator (necesitate și nivel):
· Deține cunoștințe solide de operare pe calculator, în special procesare de text şi tabele şi este eficient în utilizarea resurselor și instrumentelor TIC.
Limbi străine (necesitate și nivel) cunoscute: engleză – avansat (C1/C2), dovedit prin certificate/atestate recunoscute internațional
Abilități, calități și aptitudini necesare:
· Capacitate de coordonare, gestionare a resurselor umane si financiare, urmarire a indicatorilor de proiect
· Capacitate de analiză și sinteză;
· Capacitate de lucru în echipă;
· Capacitate de lucru în condiții de stres;
· Abilități de comunicare și de relaționare interpersonale;
· Abilități de a lucra în situații bine definite și structurate în contextul unor echipe multidisciplinare;
· Experiență în prelucrarea informațiilor și relația cu experții financiari externi, precum și abilități de mediator;
· Abilitatea de a lucra în context multidisciplinar și intercultural;
· Integritate, asumarea responsabilității, punctualitate, promptitudine, inițiativă, confidențialitate.
Cerințe specifice:
· Se solicită disponibilitate pentru lucru în echipe multidisciplinare, în regim colaborativ și iterativ
· Disponibilitate pentru desfășurarea activității în program prelungit, conform prevederilor legale aplicabile;
· Disponibilitate pentru deplasări la nivel național sau internațional.
E) Bibliografie și tematică:
	Bibliografie
	Tematică

	1.	Ghidul Solicitantului - Digitalizarea în cultură
- Programul Creștere Inteligentă, Digitalizare și Instrumente Financiare 2021-2027 (https://mfe.gov.ro/ghidul-2-2-3-digitalizarea-in- cultura/);
	integral

	2.	Legea	nr.	422/2001	privind	protejarea
monumentelor istorice
	TITLUL I Dispoziții generale
TITLUL	II	Protejarea
monumentelor istorice

	3. Ordonanța Guvernului nr. 43/2000 privind protecția patrimoniului arheologic și declararea unor situri arheologice ca zone de interes național, republicată
	CAPITOLUL	I	Dispoziții
generale
CAPITOLUL	II	Protejarea
patrimoniului arheologic

	4.	Legea	nr.	182/2000	privind	protejarea
patrimoniului cultural național mobil
	CAPITOLUL	I	Dispoziții
generale
CAPITOLUL II Cercetarea, inventarierea și clasarea

	5.	Comunicatul	de	presă	privind	semnarea contractului	de		finanțare		pentru		proiectul ePatrimoniu (https://tinyurl.com/mrxyss6r)
	Integral

	6. Management de proiect _PM2: https://pm2.europa.eu/pm2-methodologies/pm2- project-management_en
	 Integral

	7. Legea nr. 98/2016 privind achiziţiile publice, cu modificările și completările ulterioare
	Prevederi aplicabile achizițiilor publice

	8. Manualul Beneficiarului privind implementarea proiectelor – PoCIDIF 2021-2027
	Integral

	9. Webliografie: website-ul www.umpcultura.ro
	secțiunea „Despre noi”


* Candidații vor avea în vedere actele normative în vigoare (forma consolidată) la data publicării anunțului privind organizarea concursului.

F) Atribuții din fișa postului (exemplificare)
· Asigură coordonarea, planificarea, implementarea și monitorizarea activităților proiectului
· Monitorizează încadrarea în bugetul proiectului și asigurarea fluxului de numerar necesar
· Coordonează și contribuie la elaborarea documentelor specifice necesare la implementarea proiectului
· Identifică, analizează și monitorizează riscurile în proiect, propunând măsuri de remediere/atenuare.
· Selectează echipa  necesara derulării proiectului și asigură contractarea acesteia
· Coordoneaza activitatea echipei de implementare a proiectului, monitorizeaza indeplinirea indicatorilor din proiect cu respectarea termenelor de implementare
· Monitorizeaza si coordoneaza activitatea achizitiilor publice, livrarea la termen si cu respectarea conditiilor contractuale aferente acestora
· Mentine relatia cu autoritatea finantatoare si raspunde interpelarilor acesteia
· Mentine relatia cu partenerul si cu beneficiarii proiectului,
· Asigură managementul comunicării prin coordonarea fluxului informațional în cadrul proiectului.
· Asigură derularea procedurilor de achiziții publice pentru atribuirea contractelor de furnizare/servicii din cadrul Proiectului cu respectarea legislației naționale în vigoare.
· Monitorizează derularea contractelor de achiziție și asigură colaborarea cu toți contractorii în vederea respectării tuturor cerințelor și termenelor agreate.
· Asigură implementarea recomandărilor AM/Autorității de Audit.
· Monitorizează îndeplinirea cerințelor privind arhivarea și păstrarea tuturor documentelor legate de Proiect.
· Organizează ședințele lunare de analiză a proiectului.
· Monitorizează respectarea cerințelor specifice din fișele de post ale echipei de management/implementare a proiectului și stabileşte modul de comunicare şi raportare în cadrul echipei.
· Îndeplinește orice alte atribuții în domeniul de competență, date de superiorii ierarhici.

G) Calendarul de desfășurare a concursului:
· termenul de depunere a dosarelor: 29.09.2026, ora 16.30 
· selecția dosarelor de concurs: în termen de două zile lucrătoare de la data expirării termenului de depunere a dosarelor; afișarea rezultatelor selecției dosarelor: în termen de o zi lucrătoare de la expirarea termenului de selecție
· proba scrisă: 07.10.2026, începând cu ora 10:00, la sediul Ministerului Culturii – Unitatea de Management a Proiectului, Bd. Unirii nr. 22, sector 3, București, sala – H-D-06 (demisol)
· afișarea rezultatelor de la proba scrisă: în termen de o zi lucrătoare de la finalizarea probei
· proba interviu: 12.10.2026, începând cu ora 12:30, la sediul Ministerului Culturii – Unitatea de Management a Proiectului, Bd. Unirii nr. 22, sector 3, București, sala 503; ora exactă a interviului va fi afișată odată cu afișarea rezultatelor probei scrise
· afișarea rezultatelor de la proba interviu: în termen de o zi lucrătoare de la finalizarea probei
· termenul de depunere a contestațiilor: cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei scrise și al interviului, sub sancțiunea decăderii din acest drept
· soluționarea contestațiilor: în termen de o zi lucrătoare de la expirarea termenului de depunere a contestațiilor; afișarea rezultatelor contestațiilor: imediat după soluționare
· afișarea rezultatelor finale ale concursului: în termen de o zi lucrătoare de la data afișării rezultatelor soluționării contestațiilor pentru ultima probă, cu specificarea mențiunii „admis” sau „respins”

